2. NAPIREND                                                                                                         Ügyiratszám: TA/154-2/2025.

E L Ő T E R J E S Z T É S

a Képviselő-testület 2025. március 27-i nyilvános ülésére
Tárgy:              
Szociális étkeztetés és gyermekétkeztetés tárgyú önkormányzati rendelet módosításának véleményezése
Előterjesztő:    
Gyarmati Kornél polgármester

Előkészítette:
dr. Varga Viktória jegyző
TISZTELT KÉPVISELŐ-TESTÜLET!

A Nivegy-völgyi Önkormányzatok Óvodafenntartó Társulásának társulási megállapodása alapján a szociális alapon való étkeztetés és a gyermekétkeztetés formájára, igénybevételének módjára, a térítési díjakra Szentantalfa Község Önkormányzata, mint a társulási megállapodásban rendeletalkotásra kijelölt önkormányzat hozhat szabályokat, de a társulási megállapodás a társulásban résztvevő többi önkormányzatnak véleményezési jogkört biztosít.
A gyermekétkeztetés vonatkozásában a gyermekek védelméről és a gyámügyi igazgatásról szóló 1997. évi XXXI. törvény (Gyvt.) 147. § (3) bekezdése szerint a szolgáltatási önköltséget a tárgyévre tervezett adatok alapján tárgyév április elsejéig kell megállapítani. A szolgáltatási önköltség év közben egy alkalommal korrigálható, ha azt a tárgyidőszaki folyamatok indokolják.
A térítési díjak emelésére utoljára 2022. november 1. napjával került sor. Tekintettel arra, hogy az élelmiszerárak folyamatosan, napról napra emelkednek, az óvoda javaslatot tett a térítési díjak emelésére, figyelembe véve azt, hogy a Gyvt. 151. § (3) bekezdése szerint a gyermekétkeztetés intézményi térítési díjának alapja az élelmezés nyersanyagköltségének egy ellátottra jutó napi összege, tehát a rezsiköltségek emelkedése nem hárítható át. A jelenlegi térítési díjakkal az étkeztetés megfelelő biztosítása nem tartható fenn. 
A fentiek alapján a térítési díjakat tartalmazó szociális ellátásokról szóló rendeletet a társulásban részt vevő önkormányzatok egyetértő véleménye mellett Szentantalfa Község Önkormányzata képviselő-testületének módosítani kell. 
Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjenek.
HATÁROZATI JAVASLAT

Tagyon Község Önkormányzata Képviselő-testülete a szociális étkeztetés és gyermekétkeztetés, mint társulásban ellátott feladatok vonatkozásában a társulási megállapodásban rendeletalkotásra kijelölt Szentantalfa Község Önkormányzatának az egyes szociális és gyermekvédelmi ellátási formák szabályozásáról szóló 4/2016. (III.10.) önkormányzati rendelete módosításával egyetért.
Szentantalfa, 2025. március 21.
              Gyarmati Kornél
                 polgármester

SZENTANTALFA KÖZSÉG ÖNKORMÁNYZATA KÉPVISELŐ-TESTÜLETE

  /2025. (   .) önkormányzati rendelete

az egyes szociális és gyermekvédelmi ellátási formák szabályozásáról szóló 4/2016. (III.10.) önkormányzati rendelet módosításáról 
(tervezet)

[1] A rendelet célja, hogy az étkeztetés színvonalának megőrzése érdekében szabályozza a térítési díjakat.

[2] Szentantalfa Község Önkormányzata Képviselő-testülete az Alaptörvény 32. cikk (2) bekezdésében és a szociális igazgatásról és szociális ellátásokról szóló 1993. évi III. törvény 132. § (4) bekezdés g) pontjában kapott felhatalmazás alapján, a szociális igazgatásról és szociális ellátásokról szóló 1993. évi III. törvény 92. § (1) bekezdés b) pontjában és (2) bekezdés f) pontjában, valamint a gyermekek védelméről és a gyámügyi igazgatásról szóló 1997. évi XXXI. törvény 29. § (3) bekezdésében, továbbá a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. és 8a. pontjában meghatározott feladatkörében eljárva a Nivegy-völgyi Önkormányzatok Óvodafenntartó Társulása társulási megállapodásában biztosított véleményezési jogkörében eljáró Balatoncsicsó Község Önkormányzata, Óbudavár Község Önkormányzata, Szentjakabfa Község Önkormányzata és Tagyon Község Önkormányzata Képviselő-testülete véleményének kikérésével a következőket rendeli el:
1. §

(1) 
Az egyes szociális és gyermekvédelmi ellátási formák szabályozásáról szóló 4/2016. (III.10.) önkormányzati rendelet 3. melléklete az 1. melléklet szerint módosul.

(2) Az egyes szociális és gyermekvédelmi ellátási formák szabályozásáról szóló 4/2016. (III.10.) önkormányzati rendelet 4. melléklete helyébe a 2. melléklet lép.

2. §

Ez a rendelet 2025. május 1. napján lép hatályba.

Szentantalfa, 2025. március 28.

Kiss Csaba 
  dr. Varga Viktória  


polgármester
jegyző

1. melléklet a /2025. (      .) önkormányzati rendelethez

1. Az egyes szociális és gyermekvédelmi ellátási formák szabályozásáról szóló 4/2016. (III.10.) önkormányzati rendelet 3. melléklet címe helyébe a következő rendelkezés lép:
„Szociális étkeztetésben részesülők térítési díja 2025. május 1-től”

2. Az egyes szociális és gyermekvédelmi ellátási formák szabályozásáról szóló 4/2016. (III.10.) önkormányzati rendelet 3. melléklet 1. pont helyébe a következő pont lép:

„1. Intézményi térítési díj: 1100 Ft/nap”

    2. melléklet /2025. (     .) önkormányzati rendelethez

A gyermekétkeztetés intézményi térítési díjai 2025. május 1-től

	
	A
	B

	1.
	Megnevezés
	Térítendő érték

	2.
	Óvodáskorúak napi háromszori étkezése
	740 Ft / nap


HATÁSVIZSGÁLAT
A 2011. január 1-jétől hatályos, a jogalkotásról szóló 2010. évi CXXX. törvény (a továbbiakban: Jat.) 17. §-a szerint:

17. § (1) A jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről ... önkormányzati rendelet esetén a helyi önkormányzat képviselő-testületét tájékoztatni kell. [...]

(2) A hatásvizsgálat során vizsgálni kell

a) a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, és

c) a jogszabály alkalmazásához szükséges személyi, szervezeti, tárgyi és pénzügyi feltételeket”.

Az egyes szociális és gyermekvédelmi ellátási formák szabályozásáról szóló 4/2016. (III.05.) önkormányzati rendelet módosításáról szóló rendelet tervezetében (a továbbiakban: Tervezet) foglaltak várható hatásai – a Jat. 17. § (2) bekezdésében foglalt elvárások tükrében – az alábbiak szerint összegezhetők:

a) A tervezett jogszabály valamennyi jelentősnek ítélt hatása

aa) A jogszabály társadalmi, gazdasági, költségvetési hatásai

A Tervezetnek társadalmi hatása nincs. 

A Tervezet gazdasági és költségvetési hatásokat annyiban keletkeztet, hogy biztosított lesz a megfelelő ellátás anyagi fedezete.
ab) A jogszabály környezeti és egészségi következményei

A Tervezetben foglaltaknak közvetlen környezeti és egészségi következményei nincsenek.

ac) A jogszabály adminisztratív terheket befolyásoló hatásai

A Tervezet adminisztratív terheket kis mértékben keletkeztet.

b) A jogszabály megalkotásának szükségessége, a jogalkotás elmaradásának várható következményei

A rendelet megalkotásának szükségességét a drasztikus élelmiszerár-emelkedés indokolja, melynek kigazdálkodása a szociális étkezés esetében kistelepülések esetén veszélyezteti a megfelelő színvonalú ellátást.
c) A jogszabály alkalmazásához szükséges személyi, szervezeti, tárgyi és pénzügyi feltételek

A Tervezet elfogadása esetén a rendelet alkalmazása a jelenlegihez képest többlet személyi, szervezeti, tárgyi és pénzügyi feltételt nem igényel. 

